གསུང་འབུམ་འདི་ཉིད་བསྒྲིགས་སྟངས་ཇི་ལྟར་པར་བསྒྲུབས་བྱས་ཚུལ་གྱི་རིམ་པ་ནི།གཞུང་ཁོག་ཆེ་ཆུང་དང་ནང་དོན་ཆ་མཐུན་པ་གཞུང་ཚད་སྙོམས་སྒྲིག་དང་།ལྟ་ཀློག་བདེ་ཁྱད་སོགས་ལ་རགས་ཙམ་བསྟུན་ཏེ་པོད་དང་པོར།རྣམ་ཐར་དང་ལོ་རྒྱུས་སྐོར།པོད་གཉིས་པར་རིགས་གཞུང་མཐའ་དཔྱོད་ཀྱི་སྐོར།པོད་གསུམ་པར།སེམས་ཁམས་རིག་པ་དང་རྟེན་ཡིག་སྐྱབས་ཞུ་སོགས་ཀྱི་སྐོར།པོད་བཞི་བར།གདན་རབས་སྐོར།པོད་ལྔ་བར།ནང་རིག་འཇུག་སྒོ་དང་པར་བྱང་སྨོན་ཚིགབསང་ཡིག་དང་བསྒྱུར་རྩོམ་ཁྱད་པར་བའི་སྐོར།པོད་དྲུག་པར།སྙན་རྩོམ་དང་དཔྱད་རྩོམ།འཕྲིན་ཡིག་སོགས་ཐོར་བུའི་སྐོར་ཏེ་ཁྱོན་བསྡོམས་པོད་ཆེ་ཆུང་རན་པ་དྲུག་ཏུ་བསྡུས།ནང་བསྟན་ལྷ་ཚོགས་ཆེན་མོནི་གང་ཅིའི་མཐུན་རྐྱེན་མ་འཛོམས་པའི་དབང་གིས་ད་ལོར་གསུང་འབུམ་གྲས་སུ་འཇུག་རྒྱུ་མ་བྱུང་ཡང་རྗེས་སོར་རིམ་གྱིས་བསྣན་ཆོག་པར་བསམས་ཏེ་བཞགདེ་ལྟར་ཁོ་བོ་ཅག་བྱ་བ་སྣ་མང་གི་གཞན་དབང་དུ་གྱུར་བ་སོགས་གནས་ཚུལ་གང་མང་ཞིག་གི་རྐྱེན་གྱིས་ད་བར་དཔེ་སྐྲུན་བྱ་རྒྱུ་རིམ་འགྱངས་སུ་ལུས་པར་རིག་གནས་ལ་སྐོམ་པ་ཆུ་འདོད་ལྟ་བུའི་དོན་གཉེར་ཆེ་ཞིང་རེ་སྒུག་བྱེད་མཁན་གཟུར་གནས་བློ་མིག་གསལ་བ་དག་ལ་དགོངས་དག་ཞུ་བ་ཡིན།